Byåsen Idrettslag
Store norske leksikon,Sport og spill,Ballsport,Håndball
Byåsen Idrettslag er et idrettslag fra Trondheim, stiftet 1921. Byåsen er særlig kjent for langrenn og kvinnelaget i håndball.
Kvinnelaget i håndball har vunnet fire norgesmesterskap og fem seriemesterskap (per 2020). Laget nådde finalen i cupvinnercupen i 2007, og har spilt semifinalen i europacupen 1990 og 1992, samt semifinale i cupvinnercupen i 1996 og 2014. De spiller sin hjemmekamper i Trondheim Spektrum.I langrenn har klubben vunnet sju norgesmesterskap i stafett og to i sprintstafett for menn (per 2020). De har også friidrett, orientering og fotball på programmet. Kjente medlemmer Håndball: Trine Haltvik, Karin Pettersen, Ingrid Steen, Annette Skotvoll, Kari Solem, svenske Mia Hermansson, Marit Breivik, Marit Malm Frafjord, Tonje Nøstvold, Camilla Herrem, Gøril Snorroeggen, Mari Molid og Ida Alstad.Ski: Torbjørn Falkanger, Tommy Ingebrigtsen, Tor-Arne Hetland, Frode Estil, Lars Berger, Petter L. Tande, Johannes Høsflot Klæbo og Magnus Hovdal Moan.Orientering: Ellen Sofie Olsvik. Les mer i Store norske leksikon håndball seriemestere – håndball norgesmestere – håndball